CELEX: 62011FN0012
Language: mt
Date: 2011-02-13 00:00:00
Title: Kawża F-12/11: Rikors ippreżentat fit- 13 ta’ Frar 2011 — Hecq vs Il-Kummissjoni

9.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 113/22
            
         Rikors ippreżentat fit-13 ta’ Frar 2011 — Hecq vs Il-Kummissjoni
   (Kawża F-12/11)
   2011/C 113/46
   Lingwa tal-kawża: il-Franċiż
   
      Partijiet
   
   
      Rikorrent: André Hecq (Chaumont-Gistoux, il-Belġju) (rappreżentant: L. Vogel, avukat)
   
      Konvenuta: Il-Kummissjoni Ewropea
   
      Suġġett u deskrizzjoni tal-kawża
   
   Rikors għall-annullament tad-deċiżjoni impliċita li tiċħad it-talba tar-rikorrent sabiex jerġa’ jibda l-attivitajiet professjonali tiegħu u jingħata l-ħlas kollu tal-paga tiegħu ta’ uffiċjal, ikkalkulata mill-1 ta’ Awwissu 2003, kif ukoll tad-danni u interessi, kollox flimkien ma’ interessi moratorji kkalkulati bir-rata ta’ 7 % fis-sena mill-1 ta’ Awwissu 2003.
   
      Talbiet tar-rikorrent
   
   
               —
            
            
               jannulla d-deċiżjoni adottata mill-Awtorità tal-Ħatra tad-29 ta’ Ottubru 2010, li permezz tagħha inċaħad l-ilment imressaq mir-rikorrent fis-6 ta’ Lulju 2010 kontra deċiżjoni impliċita meqjusa li ttieħdet fil-15 ta’ April 2010 u li ċaħdet it-talba li tressqet mir-rikorrent fil-15 ta’ Diċembru 2009, sabiex jerġa’ jibda l-attivitajiet professjonali tiegħu u li jingħata l-ħlas kollu tal-paga tiegħu ta’ uffiċjal, ikkalkulata mill-1 ta’ Awwissu 2003, kif ukoll tad-danni u interessi, kollox flimkien ma’ interessi moratorji kkalkulati bir-rata ta’ 7 % fis-sena mill-1 ta’ Awwissu 2003;
            
         
               —
            
            
               jannulla, safejn ikun neċessarju, id-deċiżjoni impliċita li l-Awtorità tal-Ħatra hija meqjusa li adottat fil-15 ta’ April 2010, safejn din tiċħad it-talba tar-rikorrent iċċitata iktar ’il fuq, imressqa fil-15 ta’ Diċembru 2009;
            
         
               —
            
            
               jikkundanna lill-Kummissjoni tħallas lir-rikorrent, bħala danni u interessi, somma li tikkorrispondi għall-pagi ta’ uffiċjal li hu kien imċaħħad minnhom inġustament, sa mill-1 ta’ Awwissu 2003, b’mod prinċipali u aċċessorju, barra minn somma ta’ EUR 50 000, kollox flimkien ma’ interessi moratorji kkalkulati mill-1 ta’ Awwissu 2003, bir-rata ta’ 7 % fis-sena;
            
         
               —
            
            
               jikkundanna lill-Kummissjoni Ewropea għall-ispejjeż.